Document ID: 32006D0931

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Δεκεμβρίου 2006
για την τροποποίηση της απόφασης 2006/698/ΕΚ σχετικά με την παράταση της περιόδου εφαρμογής της
[κοινοποιηθείσα υπό τον αριθμό Ε(2006) 5783]
(Κείμενο που παρουσιάζει ενδιαφέρον για τον ΕΟΧ)
(2006/931/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β,
Εκτιμώντας τα ακόλουθα:
(1)
Η απόφαση 2006/698/ΕΚ της Επιτροπής, της 16ης Οκτωβρίου 2006, περί μέτρων έκτακτης ανάγκης που εφαρμόζονται σε αλιευτικά προϊόντα που εισάγονται από τη Βραζιλία και προορίζονται για κατανάλωση από τον άνθρωπο (2) λήγει στις 31 Δεκεμβρίου 2006.
(2)
Οι αρχές της Βραζιλίας πρόσφατα έλαβαν μέτρα για τις σοβαρές ελλείψεις που εντόπισαν οι κοινοτικοί επιθεωρητές όσον αφορά την υγιεινή κατά το χειρισμό των προϊόντων αλιείας.
(3)
Ωστόσο, καθίσταται ανάγκη για περαιτέρω κοινοτικό έλεγχο στη Βραζιλία προκειμένου να διασφαλιστεί η εφαρμογή των εν λόγω μέτρων.
(4)
Προκειμένου να προστατευθεί η ασφάλεια των καταναλωτών είναι απαραίτητο να τηρηθούν τα μέτρα που προβλέπονται στην απόφαση 2006/698/ΕΚ μέχρις ότου επιβεβαιωθεί ότι τα μέτρα που έλαβαν οι αρχές της Βραζιλίας έχουν εξαλείψει τις σοβαρές ελλείψεις που εντοπίστηκαν.
(5)
Η απόφαση 2006/698/ΕΚ πρέπει, συνεπώς, να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 6 της απόφασης 2006/698/ΕΚ, η ημερομηνία «31η Δεκεμβρίου 2006» αντικαθίσταται από την ημερομηνία «30ή Ιουνίου 2007».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 2006.

Labels: 0
3
18
6